b'\n_START_ARTICLE_\nAlbert II, Putera Monaco\n_START_SECTION_\nNaik takhta\n_START_PARAGRAPH_\nApabila ayahandanya Rainier III gering pada Mac 2005, Putera Mahkota Albert dilantik sebagai Pemangku Raja. Bagaimanapun pada 6 April 2005, Putera Rainier III mangkat dan beliau menjadi Albert II, Putera Monaco. Istiadat permasyhurannya diadakan pada 19 November 2005.\n_START_SECTION_\nKeluarga\n_START_PARAGRAPH_\nPutera Albert II memiliki dua anak, Jazmin Grace Grimaldi (lahir 1992) dan Alexandre Coste (lahir 2003)._NEWLINE_Putera Albert mengahwini bekas perenang Afrika Selatan Charlene Wittstock pada 1 Julai 2011. Pertunangan merka diumumkan pada 23 Jun 2010. Mereka telah bersama di khalayak awam sejak 10 Februari 2006, di upacara pembukaan Sukan Olimpik Musim Sejuk 2006 di Torino. Sebagai pasangan, mereka menghadiri perkahwinan Victoria, Puteri Mahkota Sweden di Stockholm pada 29 Jun 2010 dan perkahwinan Putera William, Duke Cambridge, dan Catherine Middleton pada 29 April 2011. Perkahwinan mereka mengambil masa dua hari: upacara perkahwinan sivil dilangsungkan pada 1 Julai 2011, diikuti dengan upacara keagamaan pada hari berikutnya.'